La consellera d'Empresa i Coneixement, Àngels Chacón, inaugurarà dilluns, 3 de febrer, a les 12h, la 25a edició del 080 Barcelona Fashion, que impulsa la Generalitat a través del Consorci de Comerç, Artesania i Moda (CCAM), i que se celebra del 3 al 6 de febrer al Recinte Modernista de Sant Pau.
A l'acte inaugural també hi participarà la directora general de Comerç, Muntsa Vilalta, i la project manager del 080, Marta Coca, acompanyades de dissenyadors, patrocinadores, i professionals del sector.
Undress Your Mind: Nous formats i un cartell renovat i més internacional
Donant continuïtat al claim de les darreres edicions, "Undress Your Mind" i en línia amb les darreres tendències, 080 Barcelona Fashion dedicarà la darrera jornada del calendari de desfilades, dijous 6 de febrer, a nous formats d'exhibició.
Dins el 080 Caspules Day, firmes com Avellaneda, el dissenyador revelació Alled Martinez Laagam —firma de la influencer Inés Arroyo—, Las Antonias, i Juanjo Villalba Bermúdez presentaran les seves propostes creatives, en aquests nous formats més conceptuals, amb col·leccions més reduïdes, que prioritzen la presentació de la marca, el concepte i l'univers creatiu.
Així mateix, el cartell de l'aquesta edició compta amb més noms destacats d'arreu del món, com la firma sud-africana CHULAAP, el creador peruà d'origen asiàtic Esaú Yori, la firma novaiorquesa Love Binetti, el dissenyador Yiorgos Eleftheriades, o Boris Bidjan, que torna a desfilar a Barcelona, després de més d'una dècada presentant les seves col·leccions a Paris.
També hi seran presents per primer cop al 080, joves promeses com el dissenyador Alled-Martínez, o les firmes Eik o Ai, Accidental Cutting, Lera Mamba, Juanjo Villalba, i Las Antonias, que tot i la seva emergència, ja compten amb reconegut prestigi internacional.
La passarel·la també comptarà amb creadors com Oscarleon, Txell Miras, i Menchén Tomás, a més Sonia Carrasco, Pablo Erroz, i el creador basc Eñaut.
El 080 també serà l'escenari de presentació de la firma Vu, el darrer projecte creatiu del dissenyador Joaquin Verdú.
Per odre alfabètic, participen en aquesta edició del 080 Barcelona Fashion, ACCIDENTAL CUTTING; ALLED-MARTINEZ; AVELLANEDA; BORIS BIDJAN SABERI; CUSTO BARCELONA; CHULAAP; DESIGNERS SOCIETY; EIKO AI; EÑAUT; ESAÚ YORI; JUANJO VILLALBA BERMÚDEZ; LAAGAM; LAS ANTONIAS; LERA MAMBA; LOVE BINETTI; MAITE BY LOLA CASADEMUNT; MENCHÉN TOMÀS; NAULOVER; OSCARLEON; PABLO ERROZ; SONIA CARRASCO; TXELL MIRAS; Vú BARCELONA by Joaquin Verdú; i YIORGOS ELEFTHERIADES.
Aquesta edició de la passarel·la catalana torna a comptar amb un càsting de models de primer nivell, amb noms com Fernando Lindez, Óscar Kindelan, Pablo Fernández, Piero Méndez, i Thor Endsjo.com, entre els models masculins i tops internacionals com Masao Parris, Max Barczak o Rodrigue Durard.
A l'Open Àrea, 080 Barcelona Fashion redimensiona la Pop Up Gallery, l'espai experiencial i multidisciplinar on tendència, creació i innovació es troben i connecten.
En aquest entorn, artistes i dissenyadors exposen les seves col·leccions, al voltant de sessions de DJs i concerts.
Una store compartida de les marques d'autor més top del moment.
També a l'Open Àrea s'ubicarà la 080 Box Experience x CHOICE CLUB, un espai innovador i participatiu on propostes artístiques –actuacions en directe, instal·lacions, performances...- s'aniran succeint de forma espontània paral·lelament a la programació de desfilades.
En aquesta edició, la instal·lació audiovisual anirà a de Loli Zazou (la part musical) i Marta Minguell (la part visual), i es complementa amb una selecció de talents locals i amics del col·lectiu CHOICE.
Aquest espai també acollirà la instal·lació «Beyond the mirror», una proposta audiovisual que convida a reflexionar sobre la percepció de la imatge.
El visitant, com a espectador i protagonista, experimentarà a partir del seu reflex distorsionat el fet que l'aparença és només una part d'un tot, i què hi ha darrera del què veiem, l'essència.
Completant el contingut de l'Open Area 080, en aquesta edició el públic podrà visitar diverses propostes expositives.
D'una banda, l'exposició Boris Bidjan, una selecció d'onze obres que permetran apropar-se a l'univers creatiu del dissenyador.
Algunes de les peces escollides han mantingut el seu estat inicial, creades per a ser usades i comercialitzades; d'altres, més apropades als conjunts escultòrics, han adoptat una nova forma simbòlica que garanteix la sostenibilitat d'una investigació de tota una vida sobre propietats materials i exploració de patrons anatòmics.
També es podrà visitar la mostra homenatge al dissenyador Andrés Sardá, una selecció de les 10 peces més icòniques del creador, escollides per la seva filla Núria.
Així mateix, les escoles de disseny i moda de Catalunya tornen a ser presents a l'Open Area del 080 amb una selecció de tesines presentades el curs passat.
Les escoles participants són Escola Superior de Disseny ESDi, Escola de la Dona, LCI BARCELONA, Escola Superior Oficial de Disseny, IDEP Barcelona, Escola Superior d'Imatge i Disseny, ICM Institut Català de la Moda, IED Barcelona Escola Superior de Disseny, ESDAP Catalunya Campus Llotja, BAU Centre Universitari de Disseny de Barcelona, ILLA Escola d'Art i Disseny de Sabadell i, Qstura.
Escola de Disseny, Patronatge i Confecció.
L'Open Area és l'espai obert a tots els públics i es pot accedir descarregant un codi al web 080barcelonafashion.
El 080 Barcelona Fashion retrà homenatge al recentment desaparegut dissenyador català, Andrés Sardá, en un acte que comptarà amb la participació de la seva filla, Núria, amics i professionals del sector.
En aquesta edició, 080 Barcelona Fashion posa en marxa les Fash-Tech Talks, un espai d'intercanvi de coneixement, amb l'objectiu d'analitzar el creixent protagonisme de la tecnologia més disruptiva en el món de la moda.
El tecnòleg i expert en robòtica i disseny digital, Aldo Sollazzo, compartirà la seva visió transversal sobre la digitalització de la indústria de la moda i presentarà el material tech com a clau per al futur del sector en la xerrada Computational matter, living systems, design for interaction i hàbitats & environament.
Aldo Sollazzo és director de Noumena, on lidera un equip multidisciplinari enfocat a definir noves estratègies de disseny basades en aplicacions tecnològiques.
També dirigeix la comunitat d'artesania digital Reshape, plataforma que promou idees d'avantguarda que combinen disseny i fabricació, i el Màster en Robòtica i Construcció de l'Institut d'Arquitectura Avançada de Catalunya.
Recentment, ha estat distingit Cavaller de l'Ordre de l'Estrella d'Itàlia en reconeixement a la seva tasca científica.
080 Fashion Showrooom és l'espai professional d'exposició i comercialització que impulsen 080 i el Clúster Català de la Moda (MODACC).
La 9a edició del showoroom comptarà amb una quinzena de marques catalanes de moda i amb la presència confirmada de més d'una vintena de compradors internacionals, procedents de de Nova York, Paris, Varsòvia, Praga, Montreal, Hamburg, i Londres, entre d'altres.
L'objectiu d'aquesta iniciativa és reforçar la dimensió comercial – internacional de la 080 Barcelona Fashion mitjançant l'atracció de compradors internacionals i l'organització d'agendes de treball 'customitzades' amb marques de moda, en el marc de la setmana catalana de la moda.
Entre la quinzena de marques catalanes que participaran en aquesta edició del showroom destaquen Designers Society, Menchen Tomas, i Maite by Lola Casademunt, que també desfilaran en passarel·la.
També hi seran presents Escorpion, Yerse, Sita Murt, Anonyme Designers, Kris Mïkita, Larosa, Maggie Sweet, Bolsillo, Nou Moscada, Messcalino, Surkana, i Back to eco.
Palau de Congressos de Barcelona.
En el marc del 080 Barcelona, tindrà lloc una nova edició del Barcelona Fashion Summit, el punt de trobada de professionals del negoci de la moda.
La trobada, organitzada per Modaes.es amb la col·laboració del 080, se centrarà en el tema "Objectiu: Consumidor".
La 8a edició del Summit comptarà amb ponents de Mango, H&M, Desigual, Bimba y Lola, Uno de 50, Deloitte, McCann, Pepe Jeans, C&A, Petit Bateau, i Agatha Ruiz de la Prada, entre d'altres.
A la passada edició van participar més de 850 professionals.
(La consellera Àngels Chacón, farà la inauguració a les 9h).
Col·lecció Delpozo x Anthropologie, a l'off 080
En l'off del calendari del 080, Anthropologie presenta una nova col•laboració per la primavera 2020 amb Delpozo, la firma de prêt-à-couture de culte.
Amb més de 20 peces, la col•lecció càpsula inclou peces de vestir, accessoris, roba de llar i mobles i estarà a la venda en exclusiva a partir del 6 de febrer, a les 10h.
Patrocinadors i col·laboradors 25a edició 080 Barcelona Fashion
Aquesta edició de la passarel·la compta amb 5 patrocinadors i amb 7 firmes col·laboradores.
Són sponsors Redken amb l'equip de Raffel Pagès (perruqueria oficial), NYX Professional Make Up (maquillatge oficial), Thuya Professional (manicura oficial), Mistinguett (cava oficial) i La Roca Village (centre de shopping oficial).
De la seva banda, participen com a firmes col·laboradores, Rowenta, Font Vella, Casa Viva, Cointreau, Born Rosé, Cudié i Delfy (Cosmetics.
La consellera d'Empresa i Coneixement, Àngels Chacón, inaugurarà dilluns el 080 Barcelona Fashion